

VLADA REPUBLIKE HRVATSKE

Zagreb, 27. svibnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo znanosti i obrazovanja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Sanje Udović, u vezi s objavom poziva „Izgradnja, dogradnja, rekonstrukcija i opremanje predškolskih ustanova“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

  *PRIJEDLOG*

KLASA:

URBROJ:

Zagreb,

 **PREDSJEDNIKU HRVATSKOGA SABORA**

PREDMET: Zastupničko pitanje Sanje Udović, u vezi s objavom poziva „Izgradnja, dogradnja, rekonstrukcija i opremanje predškolskih ustanova“- odgovor Vlade

 Zastupnica u Hrvatskome saboru, Sanja Udović, postavila je, sukladno s člancima 132., 133., 134. i 135. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske i 123/20.), zastupničko pitanje u vezi s objavom poziva „Izgradnja, dogradnja, rekonstrukcija i opremanje predškolskih ustanova“.

 Na navedeno zastupničko pitanje Vlada Republike Hrvatske daje sljedeći odgovor:

 Sukladno Operativnom sporazumu za provedbu Nacionalnog plana oporavka i otpornosti 2021. - 2026. potpisanog između Europske komisije i Republike Hrvatske u veljači 2022., definirani su rokovi za objavu poziva u 2022. za infrastrukturna ulaganja kako slijedi:

1. Izgradnja, dogradnja, rekonstrukcija i opremanje predškolskih ustanova: planirano otvaranje poziva u drugom kvartalu 2022. godine (poziv otvoren 3. svibnja 2022.)

2. Izgradnja, dogradnja, rekonstrukcija i opremanje osnovnih škola za potrebe cjelodnevne nastave: otvaranje poziva do kraja drugog kvartala 2022. godine

3. Izgradnja, dogradnja, rekonstrukcija i opremanje srednjih škola: otvaranje poziva u trećem kvartalu 2022. godine

4. Digitalna preobrazba visokog obrazovanja: ugovaranje očekivano u trećem kvartalu 2022.

 Eventualno potrebna dodatna obrazloženja u vezi s pitanjem zastupnice dat će ministar znanosti i obrazovanja dr. sc. Radovan Fuchs.

PREDSJEDNIK

mr. sc. Andrej Plenković